Návrh

Zásady hospodárenia s majetkom obce Malé Ozorovce

Návrh Zásad hospodárenia s majetkom obce Malé Ozorovce, ku ktorému môžu fyzické osoby a právnické osoby **v lehote 10 dní od vyvesenia návrhu (od xxxxxx)** uplatniť pripomienku, a to v písomnej forme, elektronicky alebo ústne do zápisnice v podateľni obecného úradu. Pripomienkou možno v určenej lehote navrhnúť nový text alebo odporučiť úpravu textu, a to doplnenie, zmenu, vypustenie alebo spresnenie pôvodného textu. Z pripomienky musí byť zrejmé, kto ju predkladá. Na ostatné podnety nemusí navrhovateľ nariadenia prihliadať, a to najmä vtedy, ak nie sú zdôvodnené. Pripomienky vyhodnotí finančná komisia.

Návrh zverejnený: Schválené: Vyhlásené: Účinnosť:

Návrh

Zastupiteľstvo obce Malé Ozorovce na základe ustanovenia § 9 odsek 1 zákona č.138/1991 Zb. o majetku obcí v znení neskorších predpisov s použitím ustanovenia § 8 a § 11 ods. 4 písm. a) zákona SNR č.369/1990 Zb. o obecnom zriadení v znení neskorších predpisov

určuje

**ZÁSADY HOSPODÁRENIA S MAJETKOM OBCE MALÉ OZOROVCE** (ďalej len "Zásady" ):

**PRVÁ ČASŤ ÚVODNÉ USTANOVENIA**

*Článok 1 Predmet úpravy*

1. Obec Malé Ozorovce je samostatný územný samosprávny a správny celok Slovenskej republiky; združuje osoby, ktoré majú na území trvalý pobyt. Obec Malé Ozorovce je právnickou osobou, ktorá za podmienok ustanovených zákonom samostatne hospodári s vlastným majetkom a s vlastnými príjmami.
2. Štatutárnym orgánom v majetkovoprávnych vzťahoch v zmysle ustanovenia § 13 ods. 5 zákona č. 369/1990 Zb. o obecnom zriadení v znení neskorších predpisov je starosta obce Malé Ozorovce. Štatutárnym orgánom v majetkovo-právnych vzťahoch rozpočtových a príspevkových organizácií zriadených obcou je riaditeľ organizácie.
3. Tieto "Zásady" sa vzťahujú na majetok:

a. určený na výkon samosprávy obce

b. zverený do správy rozpočtovej organizácii alebo príspevkovej organizácii, ktorú zriadila

c. ktorý je v spoluvlastníctve obce a iného subjektu

d. ktorý sa využíva na podnikateľskú činnosť obce

e. ktorý je v prenájme, alebo vo výpožičke

1. Zásady upravujú hospodárenie a nakladanie s majetkom Obce vo vzťahu k jeho rozpočtovým a príspevkovým organizáciám, podmienky zverenia majetku obce do správy a užívania a jeho odňatie zo správy a užívania.
2. Zásady upravujú hospodárenie a nakladanie s majetkom Obce v správe rozpočtových a príspevkových organizácii, práva a povinnosti organizácií, ktoré založilo alebo zriadilo pre výkon správy.
3. Obecný úrad, rozpočtové a príspevkové organizácie a právnické osoby, ktoré zriadil alebo založil obecný úrad, hospodária s majetkom obce spôsobom vymedzeným týmito "Zásadami".
4. Všetky právne úkony spojené s nakladaním s majetkom obce musia mať písomnú formu, inak sú neplatné.

*Článok 2 Obsahové vymedzenie majetku obce*

1. Majetkom obce sú veci vo vlastníctve obce a majetkové práva obce.
2. Majetok obce tvoria nehnuteľné veci a hnuteľné veci vrátane finančných prostriedkov, ako aj pohľadávky a iné majetkové práva, ktoré sú vo vlastníctve obce alebo ktoré nadobudne obec do vlastníctva prechodom z majetku Slovenskej republiky alebo vlastnou činnosťou.
3. Majetok obce slúži na plnenie úloh obce.
4. Majetok obce sa má zveľaďovať a zhodnocovať a vo svojej celkovej hodnote zásadne nezmenšený zachovať.
5. Darovanie nehnuteľného majetku obce je neprípustné, ak osobitný predpis neustanovuje inak.
6. Majetok obce možno použiť najmä na verejné účely, na podnikateľskú činnosť a na výkon samosprávy obce.
7. Majetok obce, ktorý slúži na verejné účely (najmä pre miestne komunikácie a iné verejné priestranstvá), je verejne prístupný a možno ho obvyklým spôsobom používať, ak jeho používanie obec neobmedzilo.
8. Obec hospodári so svojím majetkom samostatne alebo prostredníctvom správcu majetku obce (ďalej len "správca"), ktorým je jej rozpočtová organizácia alebo príspevková organizácia zriadená podľa osobitného predpisu.

**DRUHÁ ČASŤ NADOBÚDANIE MAJETKU OBCE**

*Článok 3 Spôsoby nadobúdania majetku obce*

1. Obec Malé Ozorovce môže nadobúdať majetok do svojho vlastníctva najmä:

a. na základe zákona,

b. na základe zmluvy ( kúpa, zámena, darovanie)

c. dedením zo závetu,

d. vlastnou podnikateľskou činnosťou,

e. majetkovou účasťou na podnikaní právnických osôb,

f. vlastnou investičnou činnosťou

g. združovaním prostriedkov s inými právnickými a fyzickými osobami,

h. rozhodnutím orgánov štátnej správy alebo súdov

1. K nadobudnutiu nehnuteľného majetku do vlastníctva obce môže obec pristúpiť výlučne vtedy, ak takéto nadobúdanie je v súlade s rozpočtom obce a ak k jeho nadobudnutiu udelilo predchádzajúci súhlas zastupiteľstvo.
2. O nadobudnutí hnuteľného majetku do vlastníctva obce rozhoduje starosta obce v súlade s týmito zásadami a s rozpočtom obce.
3. Ustanovenia ods. 2 a 3 sa nepoužijú, pokiaľ k nadobudnutiu majetku do vlastníctva obce dôjde na základe zákona alebo na základe rozhodnutia orgánov štátnej správy, prípadne súdov.

**TRETIA ČASŤ PRÁVA A POVINNOSTI PRI HOSPODÁRENÍ S MAJETKOM OBCE**

*Článok 4 Hospodárenie s majetkom obce*

1. Orgány obce, rozpočtové a príspevkové organizácie a obcou založené právnické osoby majú právo najmä:

a. používať zverený majetok na plnenie svojich úloh

b. vo všetkých majetkovoprávnych vzťahoch v rozsahu týchto "Zásad" vystupovať

svojim menom (právna subjektivita) a niesť majetkovú zodpovednosť (viď ods. 2)

z týchto vzťahov vyplývajúcu v súlade s týmito "Zásadami"

c. správca obecného majetku nesmie majetok obce prevádzať do vlastníctva iných

osôb, majetok akýmkoľvek spôsobom zaťažiť, založiť, alebo zriadiť vecné

bremeno bez súhlasu obecného zastupiteľstva

1. Orgány obce, rozpočtové a príspevkové organizácie a obcou založené právnické osoby sú povinné majetok obce zveľaďovať, chrániť a zhodnocovať. Sú povinné najmä:

a. starať sa o účelné a hospodárne využitie zvereného majetku v prospech rozvoja

obce, jeho občanov, ochrany a tvorby životného prostredia

b. udržiavať a užívať majetok

c. chrániť majetok obce pred poškodením, zničením, stratou alebo zneužitím

d. používať všetky právne prostriedky na zachovanie majetku obce, na jeho ochranu,

uplatňovať právo náhrady škody proti tým, ktorí za škodu zodpovedajú, uplatňovať

právo na vydanie neoprávneného majetkového prospechu proti tomu, kto ho na

úkor obce alebo organizácie či subjektu získal, vymáhať s tým súvisiace

pohľadávky

e. plniť ďalšie povinnosti uložené obcou pri správe majetku obce

f. viesť majetok obce v účtovníctve podľa osobitných predpisov

g. v termíne do 31.12. bežného kalendárneho roka vykonávať inventarizáciu majetku

obce, podľa potreby aj mimoriadne.

*Článok 5 Vymedzenie kompetencií starostu obce a obecného zastupiteľstva*

1. Obecné zastupiteľstvo schvaľuje vždy:

a. prevod a spôsob prevodu vlastníctva nehnuteľného majetku obce okrem majetku,

ktorý je obec povinná previesť podľa osobitného predpisu (zákon č. 182/1993

Z.z.),

b. podmienky verejnej obchodnej súťaže,

c. prevody vlastníctva nehnuteľného majetku obce ak sa realizujú priamym

predajom,

d. poskytnutie každej pôžičky právnickej alebo fyzickej osobe,

e úvery a pôžičky pre obec,

f. odpustenie pohľadávky, zníženie pohľadávky,

g. dohodu o splátkach (mimo správy dane z nehnuteľnosti),

h. záložné právo k nehnuteľnostiam na krytie úveru alebo pôžičky,

i. odpredaj nevymožiteľných pohľadávok,

j. odpredaj každej nehnuteľnosti, pozemkov a budov,

k. koncesné zmluvy na uskutočnenie stavebných prác alebo koncesné zmluvy na

poskytnutie služby uzatvorené podľa osobitného predpisu (zákon č. 25/2006 Z.z. ) a

to trojpätinovou väčšinou všetkých poslancov,

l. odpredaj hnuteľného majetku v obstarávacej hodnote nad 350 eur a aukčný predaj

vecí,

m. založenie obchodných spoločností a iných právnických osôb a vklady majetku

obce do majetku zakladaných alebo existujúcich obchodných spoločností a iných

právnických osôb,

n. všetky zmluvy o prevode správy a zmluvy o zámene správy medzi správcami

majetku obce,

o. združovanie finančných prostriedkov v združeniach a zriadenie spoločného

regionálneho alebo záujmového fondu,

p. uzatvorenie zmluvy o výpožičke nehnuteľného majetku na dobu dlhšiu ako päť

rokov,

q. uzavretie záväzku rozpočtovou alebo príspevkovou organizáciou,

r. zmenu účelového určenia majetku, ktorý obec nadobudla do vlastníctva zo

Slovenskej republiky a slúži na výchovno-vzdelávací proces, zabezpečenie sociálnej

pomoci a zdravotnej starostlivosti,

s. dotácie a peňažné dary v zmysle platných všeobecne záväzných nariadení obce

(ďalej len VZN),

t. zriadenie predkupného práva,

u. zriadenie vecného bremena na nehnuteľnom majetku okrem vecného bremena zo

zákona

v. kompenzáciu vynaložených nákladov v nebytových priestoroch,

w. prevod alebo prenájom majetku obce v prípadoch hodných osobitného zreteľa, o

ktorých rozhodne trojpätinovou väčšinou všetkých poslancov,

x. odovzdávanie majetku do správy a jeho odňatie,

y. zmluvy o budúcich zmluvách, zmluvy o záložnom práve, zmluvy o vecnom

bremene, notárske zápisnice príp. spoločenské zmluvy o založení obchodných

spoločností a ich zmeny a úpravy, zmeny a úpravy listín právnických osôb

založených obcou, občianskych združení, nadácií, neziskových organizácií

z. v ďalších prípadoch určených týmito zásadami a vo všetkých ostatých prípadoch,

ktorých rozhodovanie prináleží orgánom obce a nie je v týchto zásadách určené

starostovi obce alebo správcovi majetku obce.

1. Starosta je štatutárnym orgánom v majetkovoprávnych vzťahoch obce. Starosta obce rozhoduje najmä o:

a. nákupe a predaji hnuteľných vecí a to jednotlivej veci, alebo súboru vecí

tvoriacich jeden funkčný celok, v obstarávacej hodnote do 350 Eur,

b. prenájme alebo výpožičke hnuteľného majetku, a to jednotlivej veci, alebo súboru

vecí tvoriacich jeden funkčný celok, v hodnote do 350 Eur s možnosťou výpovede

bez udania dôvodu,

c. darovaní hnuteľného majetku obce v obstarávacej hodnote do 50 eur,

d. zmluvnom prenájme nehnuteľného majetku, ak výmera nepresahuje 50 m2 a ak ide

o nájomnú zmluvu na dobu kratšiu ako 5 rokov

e. dohode o započítaní vzájomných pohľadávok medzi obcou a inou právnickou a

fyzickou osobou, ktoré vyhotovujú a zabezpečujú príslušné odbory ObÚ,

f. v ďalších prípadoch určených týmito zásadami.

*Článok 6 Správa majetku obce*

1. Obec hospodári so svojím majetkom samostatne alebo prostredníctvom správcu majetku obce (ďalej len "správca"), ktorým je jeho rozpočtová organizácia alebo príspevková organizácia zriadená podľa osobitného predpisu.
2. Správa majetku obce je súhrn oprávnení a povinností správcu k tej časti majetku, ktorú im obec zverila do správy alebo ktorú správca nadobudol vlastnou činnosťou.
3. Správca je oprávnený a povinný majetok obce držať, užívať na plnenie úloh v rámci predmetu činnosti alebo v súvislosti s ním, brať z neho úžitky a nakladať s ním v súlade s týmto zákonom a so zásadami hospodárenia s majetkom obce.
4. Správca nemôže nadobudnúť majetok do svojho vlastníctva. Majetok, ktorý správca nadobúda, je vlastníctvom obce.
5. Správca vykonáva právne úkony pri správe majetku obce v mene obce. Správca koná v mene obce pred súdmi a inými orgánmi vo veciach, ktoré sa týkajú majetku obce, ktorý spravuje.
6. Všetky právne úkony spojené s nakladaním s majetkom obce musia mať písomnú formu, inak sú neplatné.
7. Správa majetku vzniká:

a. zverením majetku obce do správy správcu,

b. prevodom správy majetku obce,

c. nadobudnutím majetku do vlastníctva obce vlastnou činnosťou správcu.

1. Majetok obce zverený do správy určí obec pri zriadení správcu v zriaďovacej listine. Obec môže za podmienok určených v týchto zásadách hospodárenia s majetkom obce správcovi zveriť do správy ďalší majetok obce alebo odňať správu majetku obce.
2. Obec spíše písomný protokol o odovzdaní a prevzatí majetku do správy. Protokol musí obsahovať podrobnú špecifikáciu hnuteľného a nehnuteľného majetku, musí v ňom byť uvedený spôsob hospodárenia a nakladania s majetkom obce, musí obsahovať číslo uznesenia obecného zastupiteľstva, ktorým bol majetok zverený do správy. Protokol musí obsahovať aj povinnosť správcu majetku poistiť majetok obce, ktorý má zverený do správy, ak tento nie je poistený.
3. Obec vedie evidenciu majetku obce zvereného do správy, ako aj jeho prírastky a úbytky.
4. Organizácie, ktorým bol zverený majetok do správy sú povinné predkladať súpis evidencie majetku obce vrátane stavu prírastkov a úbytkov majetku obce, a to pravidelne k 31.12. bežného roka alebo podľa potreby aj na základe písomného dožiadania obecného úradu.
5. Organizácie zriadené obcou, ktoré vykonávajú správu nehnuteľného majetku obce podľa týchto zásad a v súlade so zákonom, pripravia samostatne návrh na zápis majetku obce do katastra nehnuteľnosti s podpisom starostu.
6. Prevod správy majetku obce medzi správcami sa uskutočňuje zmluvou o prevode správy. Zmluva o prevode správy musí mať písomnú formu a musí obsahovať okrem náležitostí ustanovených v osobitnom predpise (Občiansky zákonník) aj určenie predmetu prevodu, účel jeho využitia, deň prevodu a dohodnutú cenu, ak je prevod odplatný. Na platnosť zmluvy o prevode správy sa vyžaduje súhlas obecného zastupiteľstva.
7. Správcovia si môžu zmluvou o zámene správy vzájomne vymeniť majetok obce vo svojej správe. Predchádzajúci odsek sa použije aj na zmluvu o zámene správy.

*Článok 7 Podmienky odňatia správy majetku*

1. K odňatiu majetku obce zo správy môže obec pristúpiť:

a. ak si správca, ktorému bol majetok zverený do správy neplní riadne svoje

povinnosti správcu vyplývajúce pre neho z platných všeobecne záväzných právnych

predpisov, prípadne z príslušných ustanovení týchto zásad,

b. ak ide o majetok, ktorý je pre správcu prebytočný a neupotrebiteľný,

c. ak je to v záujme lepšieho využitia majetku zvereného do správy iným spôsobom,

prípadne na iný účel,

d. ak dôjde k zlúčeniu, splynutiu, k zrušeniu, alebo k iným organizačným zmenám

správcu, resp. pri zmene predmetu jeho činnosti.

1. Odňatie správy majetku sa vykoná prostredníctvom písomného protokolu o odovzdaní a prevzatí, ktorý má podstatné náležitosti ako protokol o zverení majetku do správy.

*Článok 8 Obchodné spoločnosti a iné právnické osoby založené obcou Podmienky majetkovej účasti obce v obchodných spoločnostiach*

1. Obec môže svoj majetok vložiť ako vklad do obchodnej spoločnosti alebo môže zo svojho majetku založiť inú právnickú osobu. Na všetky takéto úkony je potrebný súhlas obecného zastupiteľstva.
2. Valné zhromaždenie je najvyšším orgánom obchodnej spoločnosti. Pôsobnosť valného zhromaždenia vykonáva obec ako jeden z akcionárov, resp. spoločníkov obchodnej spoločnosti s účasťou obce alebo ako jediný akcionár, resp. spoločník prostredníctvom orgánov obce. Orgánmi obce sú obecné zastupiteľstvo a starosta obce.
3. Obecné zastupiteľstvo rozhoduje o:

a. zmene stanov spoločnosti,

b. zvýšení alebo znížení základného imania spoločnosti,

c. zrušení spoločnosti,

d. voľbe a odvolaní členov predstavenstva, členov dozornej rady spoločnosti a

konateľov spoločnosti zastupujúcich obec,

e. schválení ročnej účtovnej uzávierky, rozhodnutí o rozdelení zisku vrátane určenia

tantiém a dividend,

f. nadobudnutí a predaji majetku v obstarávacej hodnote nad 350 € vrátane

nadobudnutia takého majetku formou nájmu s právom kúpy,

g. prijatí bankového úveru alebo iného záväzku napr. zmenky,

h. prevode obchodného podielu obce v spoločnosti,

i. zrušení a zániku majetkovej účasti obce v spoločnosti,

j. nakladaní s cennými papiermi vo vlastníctve spoločnosti.

k. rozhodnutie o ďalších otázkach, ktoré právne predpisy alebo stanovy, resp.

zakladajúca listina spoločnosti zveruje do pôsobnosti valného zhromaždenia

spoločnosti.

1. Do pôsobnosti valného zhromaždenia, v ktorom rozhoduje starosta samostatne patrí: a. nadobudnutie a predaj majetku v obstarávacej hodnote do 350 € vrátane
2. Obec ako spoločníka alebo akcionára na valnom zhromaždení obchodnej spoločnosti zastupuje starosta alebo ním splnomocnená osoba.
3. Obecné zastupiteľstvo schvaľuje zástupcov obce do štatutárnych a kontrolných orgánov organizácií (obchodné spoločnosti a iné právnické osoby) založených obcou.
4. Štatutárny orgán spoločností (organizácií, právnických osôb) založených obcou Malé Ozorovce je riadiacim zamestnancom vykonávajúcim prácu vo verejnom záujme podľa zákona č. 552/2003 Z.z. o výkone práce vo verejnom záujme v platnom znení. Jeho postavenie je definované ako vedúci orgánu verejnej správy (vedúci zamestnanec).
5. Schválenie zástupcu obce do štatutárneho orgánu organizácií založených obcou sa vykoná na základe výberového konania. Členov výberovej komisie pri výberovom konaní na miesto štatutárneho orgánu vymenúva starosta obce na základe uznesenia obecného zastupiteľstva. Výberová komisia má najmenej troch členov, z ktorých najmenej jedného člena určí zástupca zamestnancov. Celkový počet členov výberovej komisie je nepárny. Náležitosti prihlášky a podrobnosti výberového konania určí zastupiteľstvo uznesením.
6. Voľné miesto vedúceho zamestnanca možno obsadiť bez výberového konania len do vymenovania po úspešnom vykonaní výberového konania podľa citovaného zákona, a to najdlhšie na šesť mesiacov. Vymenovanie je v kompetencii zastupiteľstva.
7. Pre iné právnické osoby založené obcou platia ustanovenia odsekov 1 až 9 primerane, ak nie je zákonom alebo v týchto zásadách stanovené inak.

*Článok 9 Nakladanie s pohľadávkami a záväzkami obce*

1. Obec a jeho subjekty, ktoré nakladajú s pohľadávkami a majetkovými právami, sú povinné starať sa o to, aby všetky povinnosti dlžníka boli včas a riadne splnené, aby pohľadávka obce bola včas uplatnená na príslušných orgánoch a aby rozhodnutia týchto orgánov boli včas vykonané. Dlžníkovi, ktorý je v omeškaní s platením peňažného dlhu, sú obec a jeho subjekty povinné vyúčtovať a vymáhať úroky z omeškania, ak rozdiel medzi vymáhanou čiastkou a nákladmi spojenými s jej vymáhaním bude rentabilný, okrem prípadov, ktoré sa riadia osobitnými predpismi.
2. Každý organizačný útvar ObÚ, z činnosti ktorého vznikajú obci pohľadávky voči fyzickým alebo právnickým osobám (napr. nedoplatok kúpnej ceny, oneskorená úhrada faktúry, nezaplatená zmluvná pokuta a pod.) a u daňových pohľadávok, resp. nedoplatkov zodpovední zamestnanci príslušného oddelenia ObÚ sledujú pravidelne v obchodnom vestníku informácie o vyhlásených konkurzoch a povolených reštrukturalizáciách.
3. Po vyhlásení konkurzu na majetok dlžníka alebo po povolení reštrukturalizácie príslušný organizačný útvar odstúpi starostovi obce na prihlásenie všetky prípadné pohľadávky a daňové pohľadávky, resp. nedoplatky, ktoré ešte neboli odstúpené na vymáhanie. O tejto skutočnosti informuje finančnú komisiu zastupiteľstva.
4. Obec a organizácie založené alebo zriadené mestom zodpovedajú zmluvným partnerom jednotlivo za záväzky nimi uzavreté.

*Článok 10 Upustenie od vymáhania nedaňových pohľadávok a iných majetkových práv*

1. Obec alebo organizácia môže na základe odôvodnenej žiadosti dočasné upustiť od vymáhania nedaňových pohľadávok a iných majetkových práv (ďalej len pohľadávka), ak je pohľadávka prechodne nevymožiteľná, musí sa však ďalej zabezpečovať, aby sa táto pohľadávka nepremlčala, alebo aby nezanikla. Len čo odpadnú dôvody dočasného upustenia, je obec povinné túto pohľadávku vymáhať.
2. Obec môže trvalo upustiť od vymáhania pohľadávky, ak

a. nemožno preukázať, že pohľadávka trvá, alebo nemožno preukázať jej výšku a nie

je doklad pre to, aby súd alebo iný orgán určil, že pohľadávka trvá a jej výšku podľa

úvahy

b. dlžník zomrel a pohľadávka nemohla byť uspokojená ani vymáhaním na dedičoch

dlžníka

c. pohľadávka sa premlčala a dlžník odmieta dlh dobrovoľne uhradiť

d. dlžník zanikol bez právneho nástupcu

e. zo všetkých okolností prípadu je zrejmé, že ďalšie vymáhanie pohľadávky by

nebolo úspešné (napr. pôjde najmä o stav dlhodobej sociálnej núdze)

f. pobyt dlžníka je neznámy

g. ide o pohľadávku, nepresahujúcu sumu 50 €

h. ide o pohľadávku presahujúcu 50 € a náklady na jej vymáhanie by presiahli hodnotu

pohľadávky

i. v prípade zrušenia konkurzu, zamietnutia návrhu na konkurz pre nedostatok

majetku, alebo v prípade zastavenia exekúcie pre nedostatok majetku dlžníka

j. ak ide o odpis pohľadávky, ktorý vyplýva zo spôsobu účtovania pri prenájme

investičného majetku s právom odpisovania u nájomcu.

1. Upustenie od vymáhania pohľadávok má v kompetencii obecné zastupiteľstvo.
2. Starosta obce môže povoliť odklad platenia a platenie dlhu v splátkach, takáto dohoda musí byť písomná a jej súčasťou musí byť dlžníkovo písomné uznanie dlhu čo do dôvodu a výšky, zdôvodnenie nemožnosti zaplatiť' dlh v lehote splatnosti a podmienka, že v prípade nesplatenia i jednej splátky sa stane splatná celá dlžná suma. Ak pôjde o pohľadávku v hodnote 350 € a viac je potrebný predchádzajúci súhlas obecného zastupiteľstva.

*Článok 11 Rozpočet obce*

1. Obec hospodári na základe schváleného rozpočtu na príslušný kalendárny rok.
2. Návrh rozpočtu na nasledujúci kalendárny rok bude predložený finančnej komisii obecného zastupiteľstva každoročne vždy najneskôr do 10.11. kalendárneho roka. Po zapracovaní návrhov a požiadaviek na rozpočet obce bude tento riadne zverejnený pred jeho schvaľovaním v súlade s príslušnými predpismi tak, aby nadobudol účinnosť k 1.1. nasledujúceho roka.

*Článok 12 Financie a poistenie majetku obce*

1. Pre potreby hospodárenia si obec a obecné organizácie zriaďujú účty v peňažných ústavoch.
2. Pokladničná hotovosť v jednej hlavnej pokladni obecného úradu a v jednej pokladni obecných organizácií (právnických osôb) nesmie prevýšiť čiastku 1 500 Eur.
3. Obec, obecné organizácie a poverené osoby zabezpečia poistenie zvereného obecného majetku a sú povinné dodržiavať práva a povinnosti vyplývajúce z poistnej zmluvy. (Poverené osoby – právnické a fyzické osoby, ktoré prevzali od obce majetok na základe nájomných, mandátnych alebo komisionárskych zmlúv.)

*Článok 13 Nakladanie s cennými papiermi*

Cenné papiere kryté majetkom obce môžu byť vydané len so súhlasom obecného zastupiteľstva za podmienok dodržania osobitných právnych predpisov (zákon č. 600/1992 Zb. o cenných papieroch).

*Článok 14 Zaťažovanie majetku a záložné právo*

1. Na nehnuteľný majetok obce možno zriadiť vecné bremeno uloženia inžinierskych sietí (podzemné vedenia verejných rozvodov vody, kanalizácie, tepla, plynu, elektriny, verejného osvetlenia, telekomunikačných a informačných sietí, šachty k rozvodom, prípojky k stavebným objektom a skrinky na uloženie technológií) ako aj vecné bremeno práva prechodu pešo, prejazdu vozidlom, právo cesty na cudzom pozemku a pod.
2. Vecné bremená sa zriaďujú na základe zmluvy o zriadení vecného bremena až po schválení v obecnom zastupiteľstve a to spravidla odplatne za jednorazovú náhradu, ktorej výška sa stanoví znaleckým posudkom zadaným obcou, alebo oprávneným z vecného bremena. Znalecký posudok nesmie byť starší ako 6 mesiacov.
3. Náklady spojené so zriadením vecného bremena na nehnuteľný majetok vo vlastníctve obce znáša v plnej výške oprávnený z vecného bremena (napríklad náklady spojené s vypracovaním geometrického plánu, znaleckého posudku. Úhrady poplatkov, zameranie inžinierskych sietí a pod.) Návrh na zápis vecného bremena do katastra nehnuteľností sa môže podať len po úhrade plnej výšky odplaty za zriadenie vecného bremena.
4. Po vybudovaní stavby a predložení geometrického plánu na porealizačné zameranie vecného bremena bude vyhotovená zmluva o zriadení vecného bremena, ktorú obec predloží na vklad do katastra. Náklady spojené so zriadením vecného bremena znáša vždy oprávnený z vecného bremena.
5. Súhlasné stanovisko vstupu na obecné pozemky za účelom uloženia inžinierskych sietí pre územné konanie je v kompetencii obecného zastupiteľstva. Súhlasné stanovisko je platné len v súčinnosti s kladným Záväzným stanoviskom obce a stavebným povolením vydaným príslušným stavebným úradom. Ak je potrebné v takomto prípade zriadiť vecné bremeno, postupuje sa podľa bodov 1 až 3 tohto článku.
6. O zaťažení nehnuteľného majetku vo vlastníctve obce vecnými bremenami, záložnými právami, prípadne inými právami v prospech tretích osôb rozhoduje obecné zastupiteľstvo.
7. Pokiaľ platné všeobecne záväzné právne predpisy, prípadne tieto zásady neustanovujú inak, je zaťaženie nehnuteľného majetku vo vlastníctve obce vecnými bremenami a inými právami tretích osôb podľa predchádzajúceho odseku možné výlučne za odplatu. Výšku odplaty stanovuje orgán obce, ktorý je podľa týchto zásad oprávnený o zaťažení majetku rozhodnúť.
8. V prípadoch hodných osobitného zreteľa, o ktorých zastupiteľstvo rozhodne 3/5 väčšinou všetkých poslancov, sa môže zaťažiť nehnuteľný majetok vo vlastníctve obce vecnými bremenami a inými právami tretích osôb aj bezodplatne, najmä ak sa takýto majetok zaťažuje vo verejnom záujme alebo ak je to s prihliadnutím na všetky okolnosti konkrétneho prípadu v záujme obce.

**ŠTVRTÁ ČASŤ NAKLADANIE S PREBYTOČNÝM A NEUPOTREBITEĽNÝM MAJETKOM OBCE**

*Článok 15 Prebytočný a neupotrebiteľný majetok*

1. Prebytočným majetkom je hnuteľný a nehnuteľný majetok vo vlastníctve obce, ktorý obec trvale alebo prechodne nevyužíva na plnenie svojich úloh.
2. O prebytočnosti nehnuteľného majetku vždy rozhoduje obecné zastupiteľstvo. O prebytočnosti hnuteľného majetku rozhoduje :

a. zastupiteľstvo, ak obstarávacia hodnota takéhoto majetku je vyššia ako 350 EUR

b. starosta obce, ak obstarávacia hodnota takéhoto majetku sa rovná alebo je nižšia ako

350 EUR

1. **Neupotrebiteľným majetkom** je hnuteľný majetok vo vlastníctve obce, ktorý pre svoje úplné fyzické alebo morálne opotrebenie alebo poškodenie, prípadne pre svoju zastaralosť alebo nehospodárnosť prevádzky už nemôže slúžiť svojmu účelu. Neupotrebiteľným majetkom je aj nehnuteľný majetok vo vlastníctve obce pozostávajúci zo stavieb, ktoré vzhľadom k svojmu opotrebeniu resp. poškodeniu nemôžu slúžiť svojmu účelu a ich rekonštrukcia by vzhľadom na rozsah opotrebenia resp. poškodenia predstavovala nehospodárne nakladanie s finančnými prostriedkami obce v zmysle osobitného predpisu. (zákon č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov)
2. O neupotrebiteľnosti nehnuteľného majetku vždy rozhoduje obecné zastupiteľstvo. O neupotrebiteľnosti hnuteľného majetku rozhoduje :

a. zastupiteľstvo, ak obstarávacia hodnota takéhoto majetku je vyššia ako 350 EUR;

b. starosta obce, ak obstarávacia hodnota takéhoto majetku sa rovná alebo je nižšia

ako 350 EUR vrátane

1. O prebytočnom nehnuteľnom a o prebytočnom a neupotrebiteľnom hnuteľnom majetku obce vedie operatívnu evidenciu Obecný úrad v Malých Ozorovciach. Pred predložením návrhu na rokovanie zastupiteľstva, starosta obce predloží návrh na vyradenie majetku finančnej komisii. Návrh na vyradenie majetku (v hodnote nad 350 EUR) musí obsahovať:

a. Popis vyraďovaného majetku,

b. Fotodokumentácia vyraďovaného majetku,

c. Listiny preukazujúce vlastníctvo, prípadne iné dokumenty,

d. Zdôvodnenie návrhu na vyradenie,

e. Obstarávacia aj zostatková hodnota vyraďovaného majetku,

f. Návrh spôsobu likvidácie a predpokladané náklady likvidácie, prípadne výnosy z

likvidácie ak sa majetok likviduje predajom v zberných surovinách

1. Vo veci rozhodovania a prebytočnosti, prípadne neupotrebiteľnosti majetku obce zvereného do správy jednotlivým správcom, alebo ide o majetok organizácií, ktoré založila obec, sa postupuje spôsobom podľa týchto zásad s tým, že návrh na vyhlásenie takéhoto majetku za prebytočný resp. neupotrebiteľný podáva príslušnému orgánu obce štatutárny orgán správcu. Rozhodnutie o prebytočnosti alebo neupotrebiteľnosti majetku v obstarávacej hodnote do 350 EUR rozhodne štatutár.

**PIATA ČASŤ PREDAJ A PRENÁJOM MAJETKU OBCE**

*Článok16 Prevody vlastníctva obecného majetku*

1. Prevody vlastníctva **nehnuteľného majetku** na iné právnické a fyzické osoby sa uskutočňujú zmluvne a za odplatu a vždy podliehajú schváleniu obecným zastupiteľstvom.
2. Pri prevode nehnuteľného majetku obce bude vklad vlastníckeho práva v katastri nehnuteľnosti vždy zrealizovaný až po úhrade celej sumy alebo poslednej splátky na účet obce.
3. O zmluvnom prevode vlastníckeho práva k **hnuteľnému majetku** rozhodujú:

a. starosta do hodnoty 350 EUR obstarávacej ceny

b. obecné zastupiteľstvo nad hodnotu 350 EUR obstarávacej ceny

1. Obecné zastupiteľstvo zároveň schvaľuje aj zmluvy o budúcich zmluvách, zmluvy o záložnom práve, zmluvy o vecnom bremene, notárske zápisnice príp. spoločenské zmluvy o založení obchodných spoločností a pod.
2. Ak sa prevádza spoluvlastnícky podiel, ponúkne sa tento podiel ostatným spoluvlastníkom.
3. Prevody vlastníctva majetku obce sa musia vykonať

a. **na základe obchodnej verejnej súťaže** (§ 281 až 288 Obchodného zákonníka) -

podmienky obchodnej verejnej súťaže obec uverejní minimálne na 15 dní pred

uzávierkou na podávanie návrhov do obchodnej verejnej súťaže

b. **dobrovoľnou dražbou** (zákon č. 527/2002 Z.z. o dobrovoľných dražbách v znení

neskorších predpisov)

c. **priamym predajom** najmenej za cenu vo výške všeobecnej hodnoty majetku

stanovenej podľa osobitného predpisu (vyhlášky č.492/2004 Z.z. o stanovení

všeobecnej hodnoty majetku v znení neskorších predpisov) - obec zverejní zámer

predať svoj majetok priamym predajom najmenej na 15 dní. Zároveň zverejní lehotu

na doručenie cenových ponúk záujemcov. Obec nemôže previesť vlastníctvo svojho

majetku priamym predajom, ak všeobecná hodnota majetku stanovená podľa

osobitného predpisu (vyhláška č.492/2004 Z.z. v znení neskorších predpisov)

presiahne **20 000 EUR**. Nehnuteľnosť musí byť jednoznačne identifikovaná tak, aby

nebola zameniteľná s inou nehnuteľnosťou. Stanovenie všeobecnej hodnoty majetku

obce pri priamom predaji nesmie byť v deň schválenia prevodu obecným

zastupiteľstvom staršie ako šesť mesiacov.

1. Obec zverejní zámer predať svoj majetok a jeho spôsob na svojej úradnej tabuli, na internetovej stránke obce a v regionálnej tlači. Ak ide o prevod podľa odseku 6 písm. a) a b), musí oznámenie v regionálnej tlači obsahovať aspoň miesto, kde sú zverejnené podmienky obchodnej verejnej súťaže alebo dražby.
2. Obec nemôže previesť vlastníctvo svojho majetku priamym predajom na fyzickú osobu, ktorá je v obci

a. starostom obce,

b. poslancom obecného zastupiteľstva,

c. štatutárnym orgánom alebo členom štatutárneho orgánu právnickej osoby zriadenej

alebo založenej obcou,

d. prednostom obecného úradu,

e. zamestnancom obce,

f. hlavným kontrolórom obce,

g. blízkou osobou (§116 Občianskeho zákonníka) osôb uvedených v písmenách a) až f).

1. Obec nemôže previesť vlastníctvo svojho majetku priamym predajom na právnickú osobu, v ktorej zakladateľom, vlastníkom obchodného podielu, štatutárnym orgánom alebo členom štatutárneho orgánu, členom riadiaceho, výkonného alebo dozorného orgánu je osoba uvedená v odseku 8; to neplatí, ak ide o právnickú osobu, ktorej zakladateľom je obec alebo v ktorej má obec obchodný podiel.
2. Ustanovenia odsekov 6 až 9 sa nepoužijú pri prevode majetku obce, a to

a. bytu alebo pozemku podľa osobitného predpisu (zákon č.182/1993 Z.z. v znení

neskorších predpisov),

b. pozemku zastavaného stavbou vo vlastníctve nadobúdateľa vrátane priľahlej plochy,

ktorá svojím umiestnením a využitím tvorí neoddeliteľný celok so stavbou,

c. podielu majetku obce, ktorým sa realizuje zákonné predkupné právo (napr. § 140

Občianskeho zákonníka),

d. hnuteľnej veci, ktorej zostatková cena je nižšia **ako 350** eur,

e. v prípadoch hodných osobitného zreteľa, o ktorých obecné zastupiteľstvo rozhodne

trojpätinovou väčšinou prítomných poslancov.

*Článok 17 Prenechávanie majetku obce do nájmu právnickým alebo fyzickým osobám*

1. Obec môže **nehnuteľný majetok**, ktorý dočasne nepotrebuje na plnenie svojich úloh (neupotrebiteľný a prebytočný majetok) prenechať nájomnou zmluvou inej právnickej alebo fyzickej osobe, a to zásadne odplatne. O zmluvnom prenájme **nehnuteľného majetku** obce na základe písomnej žiadosti záujemcu rozhoduje:

a. starosta obce do výmery 50 m2 , a ak doba prenájmu nepresiahne 5 rokov,

b. obecné zastupiteľstvo, ak výmera presahuje 50 m2

1. Obec môže **hnuteľné veci**, ktoré dočasne nepotrebuje na plnenie svojich úloh prenechať nájomnou zmluvou inej právnickej alebo fyzickej osobe, a to zásadne odplatne. O zmluvnom prenájme **hnuteľného majetku** obce na základe písomnej žiadosti záujemcu rozhoduje:

a. starosta obce v hodnote do 350 eur obstarávacej ceny

b. obecné zastupiteľstvo v hodnote nad 350 eur obstarávacej ceny

1. Príspevkové a rozpočtové organizácie obce, obchodné spoločnosti s obchodným podielom obce, a iné právnické osoby založené obcou môžu uzatvárať nájomné zmluvy na majetok obce.

Na základe písomného súhlasu starostu obce prostredníctvom štatutára:

a. na dobu určitú, najviac na dobu 5 rokov

Nájom podlieha schváleniu obecným zastupiteľstvom:

b. na dobu dlhšiu ako 5 rokov.

c. na dobu neurčitú, s príslušnou výpovednou lehotou.

1. Obec vedie úplnú a aktuálnu evidenciu majetku obce zvereného do nájmu, ako aj jeho prírastky a úbytky.
2. Organizácie, ktorým bol zverený majetok do nájmu sú povinné predkladať súpis evidencie prenajatého majetku obce vrátane stavu prírastkov a úbytkov majetku obce, a to pravidelne k 31.12. bežného roka alebo podľa potreby aj na základe písomného dožiadania obecného úradu.
3. Ustanovenia článku 16 ods. 6 až 9 je obec povinná primerane uplatniť aj pri prenechávaní majetku obce do nájmu, a to najmenej za také nájomné, za aké sa v tom čase a na tom mieste obvykle prenechávajú do nájmu na dohodnutý účel rovnaké alebo porovnateľné nehnuteľnosti, okrem

a. hnuteľnej veci vo vlastníctve obce, ktorej zostatková cena je nižšia ako **350 eur,**

b. nájmu majetku obce, ktorého trvanie s tým istým nájomcom neprekročí desať dní v

kalendárnom mesiaci,

c. pri nájmoch majetku obce z dôvodu hodného osobitného zreteľa, o ktorých obecné

zastupiteľstvo rozhodne trojpätinovou väčšinou všetkých poslancov, pričom

osobitný zreteľ musí byť zdôvodnený; zámer prenajať majetok týmto spôsobom je

obec povinná zverejniť najmenej 15 dní pred schvaľovaním nájmu obecným

zastupiteľstvom na svojej úradnej tabuli a na svojej internetovej stránke, ak ju má

obec zriadenú, pričom tento zámer musí byť zverejnený počas celej tejto doby.

1. V objektoch, ktoré sú vlastníctvom obce Malé Ozorovce a sú v nich umiestnené subjekty, ktorých zriaďovateľom je obec, prípadne sú priamo napojené na rozpočet obce, nájom bude 1 Eur/rok. V týchto prípadoch sa platí len za služby spojené s užívaním, odber vody, plynu, tepla, elektrickej energie a podobne.

*Článok18 Postup pri prevodoch vlastníctva majetku a nájme majetku vo vlastníctve obce Malé Ozorovce*

**Návrhy na predaj**

1. Návrhy na predaj alebo nájom obecného majetku predkladá príslušné oddelenie Obecného úradu (ďalej aj „ObÚ“)
2. Obecný úrad všetky návrhy eviduje, spracúva a po schválení Obecným zastupiteľstvom (ďalej aj „ObZ“ ) alebo starostom obce realizuje prevod majetku.
3. Návrhy na predaj alebo nájom Obecný úrad spracuje na vlastný podnet alebo na základe žiadosti fyzických osôb alebo právnických osôb. Návrhy na predaj a nájom je možné podať len písomnou formou. Prílohou žiadosti musí byť čestné vyhlásenie podľa prílohy č. 3 a 4 týchto zásad.

**Postup pri predaji majetku obce**

1. Obec z vlastného podnetu alebo na písomnú žiadosť fyzickej alebo právnickej osoby o odpredaj obecného majetku spracuje o predmetnom majetku materiál, ktorý predloží na zasadnutie finančnej komisie a komisie výstavby a podnikateľskej.
2. Predmet predaja je identifikovaný na základe listu vlastníctva, snímky z katastrálnej mapy, resp. kópie geometrického plánu.
3. V odôvodnených prípadoch je potrebné doložiť stanovisko oddelenia správy majetku ObÚ, resp. stanoviská odborných orgánov (napr. správcov inžinierskych sietí).
4. Obecný úrad zabezpečuje vypracovanie vzorových formulárov žiadosti vrátane ich príloh.
5. Na základe odporúčania finančnej komisie a komisie výstavby a podnikateľskej predloží ObÚ materiál na rokovanie Obecného zastupiteľstva na rozhodnutie vo veci samej aj s návrhom na uznesenie.
6. Návrh na uznesenie o predaji majetku obce musí obsahovať:

a. Presné označenie nehnuteľností - pozemkov a stavieb a hnuteľných vecí tak, aby

neboli zameniteľné s inou nehnuteľnosťou alebo hnuteľnou vecou(katastrálne

územie, lokalita, kde sa nehnuteľnosť nachádza, druh nehnuteľnosti, určenie

zastavanej, resp. podlahovej plochy, určenie výmery pozemkov, jasná identifikácia

hnuteľného majetku),

b. spôsob, ktorým sa má predaj majetku obce realizovať – na základe obchodnej

verejnej súťaže, dobrovoľnou dražbou podľa osobitného predpisu alebo priamym

predajom,

c. východiskovú cenu, za ktorú sa má predaj majetku obce zrealizovať.

1. **Východiskové ceny** pre predaj pozemkov v obci sú stanovené vo výške všeobecnej hodnoty majetku podľa osobitného predpisu.
2. Ak je predmetom predaja pozemok alebo stavba, resp. stavba s pozemkom, obecný úrad zabezpečí vypracovanie znaleckého posudku znalcom podľa platného zákona o znalcoch na ocenenie obecného majetku, v zmysle ktorého bude stanovená východisková cena k následnému predaju. Náklady na znalecký posudok znáša osoba, v ktorej záujme je predaj majetku obce.
3. Obecné zastupiteľstvo schvaľuje v špecifických prípadoch aj osobitné požiadavky k odpredaju, ktoré majú byť zapracované do budúcej kúpnej zmluvy.
4. Všetky prevody majetku obce Malé Ozorovce na poslancov obecného zastupiteľstva v Malých Ozorovciach sa musia realizovať zásadne na základe výsledku obchodnej verejnej súťaže.

**Obchodná verejná súťaž**

1. Na vyhlásenie verejnej obchodnej súťaže (ďalej len „súťaž") sa vyžaduje, aby sa písomne všeobecným spôsobom vymedzil predmet predaja, určil spôsob podávania návrhov, určila lehota, do ktorej možno návrhy podávať, a lehota na oznámenie vybraného návrhu (ďalej len „podmienky súťaže"). Podmienky súťaže schvaľuje obecné zastupiteľstvo.
2. Vyhlásenie súťaže ako zámeru predaja obecného majetku odsúhlaseného obecným zastupiteľstvom zverejní obec na svojej úradnej tabuli, na internetovej stránke obce a v regionálnej tlači. Podmienky súťaže obec uverejní minimálne na 15 dní pred uzávierkou na podávanie návrhov v súlade so zákonom o majetku obcí.
3. Súťaž sa vyhlasuje o najvhodnejší návrh na uzavretie zmluvy voči neurčitým osobám na odpredaj obecného majetku, ktorý musí byť vyhotovený v písomnej forme.

Vymedzenie predmetu požadovaného záväzku musí obsahovať:

* 1. presné označenie nehnuteľného obecného majetku, t.j.:
* katastrálne územie,
* lokalitu, kde sa nehnuteľnosť nachádza,
* druh nehnuteľnosti,
* určenie zastavanej, resp. podlahovej plochy,
* určenie výmery pozemkov,
* stanovenie východiskovej ceny nehnuteľnosti,
  1. predpokladaný alebo najvhodnejší účel využitia podľa územnoplánovacej dokumentácie, koncepcií rozvoja jednotlivých oblastí rozvoja života obce, resp. iných strategických dokumentov a územných rozhodnutí a pod.,
  2. určenie hnuteľných vecí predávaných spolu s nehnuteľnosťou,
  3. podmienky, za ktorých sa záujemcom umožní obhliadka predávanej nehnuteľnosti,
  4. spôsob podávania návrhov a určenie lehoty podávania návrhov,
  5. spôsob oznámenia vybraného návrhu,
  6. lehoty na oznámenie vybraného návrhu,
  7. ďalšie možné podmienky súťaže:
* vyhradenie zmien uverejnených súťažných podmienok alebo zrušenie súťaže,
* určenie prípadov pre možnosť meniť alebo dopĺňať návrh,
* vyhradenie práva vyhlasovateľa odmietnuť všetky predložené návrhy,
* podmienky zloženia finančnej zábezpeky. Výška finančnej zábezpeky je stanovená minimálne vo výške 10 % z východiskovej ceny, ktorá u víťaza bude započítaná za úhradu kúpnej ceny a ostatným uchádzačom bude vrátená do 10 pracovných dní po ukončení súťaže,
* kritériá pri vyhodnotení návrhov,
* vzor súťažného návrhu zmluvy a pod.

1. Spolu s podmienkami súťaže schváli obecné zastupiteľstvo komisiu na vyhodnotenie návrhov súťaže (v počte max. 5 členov) zloženú najmä z poslancov obecného zastupiteľstva, členov komisií a pracovníkov obecného úradu. Komisia vyhodnotí všetky prijaté návrhy podľa podmienok stanovených pri vyhlásení súťaže a navrhne najvýhodnejší návrh, prípadne v súlade s vyhlásenými podmienkami – odmietne všetky predložené návrhy a navrhne vyhlásenú súťaž zrušiť. Z vyhodnotenia súťažných návrhov sa spíše zápisnica.
2. Správu o výsledku súťaže spracuje Obecný úrad. Obec bez zbytočného odkladu, najneskôr do 10 pracovných dní po ukončení súťaže, oznámi písomne víťaznému záujemcovi prijatie jeho návrhu na uzavretie kúpnej zmluvy a upovedomí účastníkov verejnej obchodnej súťaže, ktorí v súťaži neuspeli, že ich návrhy sa odmietli, resp. oznámi všetkým účastníkom verejnej obchodnej súťaže zrušenie súťaže.
3. V prípade odstúpenia víťaza súťaže od uzatvorenia kúpnej zmluvy, finančná zábezpeka pripadne obci.
4. Návrh na vklad do Katastra nehnuteľností v prospech kupujúceho bude predložený príslušnému Okresnému úradu, odbor katastrálny až po uhradení celej kúpnej ceny.

**Priamy predaj**

1. Zámer odpredať majetok obce priamym predajom musí byť schválený Obecným zastupiteľstvom. Obec zverejní zámer predať svoj majetok priamym predajom (ponukové konanie) v súlade so zákonom o majetku obcí najmenej na 15 dní na svojej úradnej tabuli, na internetovej stránke obce a v regionálnej tlači. Zároveň zverejní lehotu na doručenie cenových ponúk záujemcov.
2. Kritériom pri vyhodnocovaní ponúk je cena. V osobitných prípadoch môže byť základným kritériom verejný záujem.
3. Po vyhodnotení ponúk Obecný úrad pripraví materiál na rokovanie ObZ.

**Prenechávanie majetku obce do nájmu**

1. Majetok obce možno prenechať do nájmu inej fyzickej alebo právnickej osobe, ak je majetok dočasne nepotrebný na plnenie príslušných úloh obce, alebo ak to vyžaduje verejný záujem alebo osobitný predpis, a to:

a. nájomnou zmluvou (krátkodobý alebo dlhodobý prenájom) zásadne odplatnou formou,

b. zmluvou o výpožičke výnimočne, ak je to vo verejnom záujme alebo ak ide o nerentabilnú prevádzku, ktorej činnosť je v prospech občanov obce.

1. Nájomca nesmie dať prenajatý majetok obce do podnájmu tretej osobe.
2. Náležitosti nájomnej zmluvy:

a. písomná forma,

b. presné vymedzenie majetku,

c. účel a spôsob užívania,

d. doba užívania,

e. výška odplaty za užívanie,

f. platnosť,

g. podmienky užívania majetku a podmienky odstúpenia od zmluvy,

h. ak ide o osobitný druh nájmu, vyžadujú sa ďalšie náležitosti podľa osobitného predpisu.

1. Zmluva o výpožičke musí mať písomnú formu. Obsahuje náležitosti podľa vyššie uvedeného odseku primerane. Neobsahuje náležitosti týkajúce sa odplaty (výška, splatnosť, spôsob platenia).

**Postup obce pri prenechávaní majetku do nájmu**

1. Obec je povinná pri prenechávaní majetku obce do nájmu primerane uplatniť ustanovenia podobne ako pri predaji, a to za najmenej také nájomné, aké sa v tom čase a na tom mieste obvykle prenechávajú do nájmu na dohodnutý účel rovnaké alebo porovnateľné nehnuteľnosti.
2. **Minimálne** nájomné sa stanovuje podľa účelu využitia a polohy pozemku v € (eurách) za štvorcový meter prenajatej plochy na rok. Cenu upravuje platný sadzobník cien uverejnený na internetovej stránke obce.

*Článok 19 Podmienky nájmu a výška nájomného za prenájom nebytových priestorov vo vlastníctve obce*

1. Nebytové priestory obec poskytne fyzickým a právnickým osobám na uspokojovanie ich potrieb, rozvoj podnikateľských aktivít, realizáciu činnosti v oblasti vzdelávania, zdravotníctva, kultúry, sociálnej, charitatívnej, environmentálnej, ako aj na činnosť záujmových združení, politických strán, prípadne na inými právnymi predpismi dovolený účel.
2. Za nebytové priestory pre účely prenájmu sa považujú:

a. miestnosti alebo súbory miestností, ktoré podľa rozhodnutia stavebného úradu sú určené na iné účely ako na bývanie; za nebytové priestory sa nepovažuje príslušenstvo bytu alebo spoločné priestory domu;

b. byty, pri ktorých bol udelený súhlas na ich užívanie na nebytové účely.

1. Nebytovými priestormi, ktoré sú vo vlastníctve obce, môže nakladať starosta obce, Obecné zastupiteľstvo alebo správcovia (ďalej len „prenajímateľ“).

**Prenájom nebytového priestoru**

1. Návrhy na prenájom nebytových priestorov predkladá príslušné oddelenie Obecného úradu (ďalej aj „ObÚ“). Návrhy spracuje na vlastný podnet alebo na základe žiadosti fyzických osôb alebo právnických osôb.
2. Žiadosť na prenájom nebytových priestorov je možné podať len písomnou formou. Súčasťou žiadosti je súhlas na spracovanie osobných údajov v zmysle osobitného predpisu v nevyhnutnom rozsahu a čestné vyhlásenie podľa prílohy č. 3 týchto zásad. Prílohou žiadosti musí byť čestné vyhlásenie podľa prílohy č. 3 a 4 týchto zásad.
3. Obecný úrad z vlastného podnetu alebo na písomnú žiadosť fyzickej alebo právnickej osoby o prenájom nebytového priestoru spracuje o predmete prenájmu materiál, ktorý predloží na zasadnutie finančnej komisie.
4. Nebytový priestor, ktorý má byť predmetom prenájmu, musí byť jasne identifikovaný.
5. Obecný úrad zabezpečuje vypracovanie vzorových formulárov žiadosti o prenájom nebytových priestorov, vrátane ich príloh.
6. Na základe odporúčania finančnej komisie a komisie výstavby a podnikateľskej predloží ObÚ materiál na rokovanie Obecného zastupiteľstva na rozhodnutie vo veci samej aj s návrhom na uznesenie.
7. Návrh na uznesenie o prenájme nebytového priestoru musí obsahovať:

a. Presné označenie nebytového priestoru tak, aby nebol zameniteľný s iným(druh budovy, v ktorej sa priestor nachádza, jej popisné číslo, ulica, kde stojí, katastrálne územie a číslo parcely, poschodie, na ktorom sa priestor nachádza, jeho presná výmera),

b. Spôsob, ktorým sa má prenájom nebytového priestoru realizovať – na základe obchodnej verejnej súťaže, dobrovoľnou dražbou podľa osobitného predpisu alebo priamym prenájmom,

c. Minimálnu cenu, za ktorú sa má prenajať m2 predmetného nebytového priestoru. **Práva a povinnosti prenajímateľa a nájomcu**

1. Ak nie je dohodnuté inak, prenajímateľ je povinný odovzdať nebytový priestor nájomcovi v stave spôsobilom na dohovorené alebo obvyklé užívanie, v tomto stave ho na svoje náklady udržiavať a zabezpečovať riadne plnenie služieb, ktorých poskytovanie je s užívaním nebytového priestoru spojené.
2. Nájomca je oprávnený užívať nebytový priestor v rozsahu dohodnutom v zmluve.
3. Náklady spojené s obvyklým udržiavaním prenajatých nebytových priestorov ako aj ich bežnú údržbu znáša výlučne nájomca.
4. Nájomca je povinný bez zbytočného odkladu oznámiť prenajímateľovi potrebu opráv, ktoré má prenajímateľ urobiť, a umožniť vykonanie týchto i iných nevyhnutných opráv; inak nájomca zodpovedá za škodu, ktorá nesplnením povinnosti vznikla.
5. Nájomca je okrem nájomného povinný platiť prenajímateľovi úhrady za služby spojené s nájmom nebytového priestoru.
6. V nájomnej zmluve sa uvádza špecifikácia služieb poskytovaných prenajímateľom, výška úhrady za tieto služby, spôsob platby, ich splatnosť, prípadne sankcie za neplatenie.
7. V prípade omeškania nájomcu s platením nájomného a úhrad za služby spojené s užívaním nebytového priestoru obec aplikuje ustanovenie § 517 ods. 2 Občianskeho zákonníka v spojení s § 3 nariadenia vlády SR č. 87/1995 Z. z., ktorým sa vykonávajú niektoré ustanovenia Občianskeho zákonníka, ktoré upravujú zákonné úroky z omeškania.
8. Obsahom nájomnej zmluvy musí byť aj ustanovenie o spôsobe zmeny (zvýšenia alebo zníženia) nájomného za nebytový priestor, ak dôjde k zmene všeobecne záväzných právnych predpisov upravujúcich ceny, upravujúceho nájom nebytových priestorov vo vlastníctve obce, ktoré môže prenajímateľ vykonať jednostranne na základe písomného oznámenia nájomcovi. Zmeny je prenajímateľ povinný písomne oznámiť nájomcovi a tento je ich povinný akceptovať. V prípade, ak nájomca takúto zmenu neakceptuje, prenajímateľ je oprávnený od nájomnej zmluvy okamžite odstúpiť.
9. Na všetky zmeny alebo doplnky nájomnej zmluvy sa vyžaduje písomná forma. **Zmluva o nájme nebytového priestoru**
10. Nájom nebytového priestoru vzniká na základe zmluvy o nájme nebytového priestoru (ďalej len „nájomná zmluva“).
11. Nájomná zmluva musí mať písomnú formu a musí obsahovať predmet a účel nájmu, výšku a splatnosť nájomného a spôsob jeho platenia, práva a povinnosti prenajímateľa a nájomcu, a ak nejde o nájom na neurčitý čas, čas, na ktorý sa nájom uzaviera. Súčasťou nájomnej zmluvy je aj kópia živnostenského listu resp. kópia výpisu z obchodného registra.
12. Nájomná zmluva sa uzavrie na dobu určitú alebo neurčitú. Ak je nájomná zmluva uzavretá na dobu určitú, v zmluve sa presne uvedie začiatok nájmu a skončenie nájmu.
13. Nájomná zmluva musí obsahovať presné označenie zmluvných strán aspoň s nasledovnými údajmi:

a. fyzické osoby – meno, priezvisko, rodné číslo, bydlisko, č. OP;

b. fyzické osoby – podnikatelia – obchodné meno, miesto podnikania, IČO (ak bolo pridelené), označenie registra, v ktorom je fyzická osoba zapísaná;

c. právnické osoby – názov, sídlo, IČO, štatutárny orgán, označenie registra, v ktorom je právnická osoba zapísaná.

1. Nájomné zmluvy podpisuje starosta obce alebo správca obecného majetku.
2. V prípade, ak ide o nájomnú zmluvu na dobu dlhšiu ako 5 rokov resp. na dobu neurčitú, alebo je výmera nebytového priestoru nad 50 m2, zmluvu možno uzavrieť len po predchádzajúcom súhlase Obecného zastupiteľstva.
3. Nebytový priestor musí byť v nájomnej zmluve presne vymedzený tak, aby nemohlo dôjsť k jeho zámene s iným nebytovým priestorom (druh budovy, v ktorej sa priestor nachádza, jej popisné číslo, ulica, kde stojí, katastrálne územie a číslo parcely, poschodie, na ktorom sa priestor nachádza, jeho presná výmera a pod.).
4. Spôsob platby nájomného je presne určený v nájomnej zmluve a na základe dohody zmluvných strán.
5. V nájomnej zmluve sa uvádza spôsob skončenia nájomného vzťahu, a to odkazom na príslušné ustanovenia § 9 až 14 zák. č. 116/1990 Zb. o nájme a podnájme nebytových priestorov v znení neskorších predpisov alebo zahrnutím týchto ustanovení do textu nájomnej zmluvy.
6. Celková výška nájomného sa stanovuje dohodou zmluvných strán.
7. Ak na prenájom nebytového priestoru obec vypíše obchodnú verejnú súťaž, bude cena nájmu stanovená podľa ponuky, ktorú ponúkne víťaz OVS. Cena nájmu podľa predloženej ponuky nesmie byť nižšia ako príslušná základná sadzba nájomného podľa týchto zásad.
8. Prenajímateľ si v každej nájomnej zmluve vyhradí právo jednostranne pristúpiť k jej úprave – pri cene nájomného a platbách za služby vzhľadom na:

a. zmeny v cenových predpisoch všeobecnej pôsobnosti;

b. aktualizáciu príslušných všeobecne záväzných nariadení obce;

c. **pri náraste ročnej miery inflácie, meranej indexom spotrebiteľských cien ŠÚSR za predchádzajúci kalendárny rok ;**

1. Prenajímateľ i nájomca sa každej nájomnej zmluve zaviažu bezodkladne oznamovať druhej zmluvnej strane všetky zmeny súvisiace s ich nájomným vzťahom.

*Článok 22 Minimálne sadzby za krátkodobý prenájom priestorov kultúrneho domu*

1. Prenajatie sály kultúrneho domu fyzickým/právnickým osobám, ktoré nemajú trvalý pobyt/sídlo v obci Malé Ozorovce....................................................................... 17 €/hod.
2. Prenajatie sály kultúrneho domu podnikateľským

subjektom na predajnú akciu ....... ....................................................................... 100 €/deň

1. Prenajatie sály kultúrneho domu podnikateľským

subjektom na predajnú akciu, ak nájomca v sále nocuje................. .. .................150 €/deň

1. Prenajatie sály kultúrneho domu na športové účely / cvičenie ako zdravotná prevencia/, za ktoré inštruktor vyberá poplatky,

ak nie je na cvičenie prihlásených viac ako 30 ľudí .................. .......................8,50 €/hod.

1. Prenajatie sály kultúrneho domu záujmovým alebo občianskym združením, ktoré za zorganizované podujatie vyberá poplatky,

ak nemá na podujatí viac ako 30 ľudí ............................................................. 8,50 €/hod.

1. Prenajatie sály kultúrneho domu záujmovým alebo občianskym združením, ktoré za zorganizované podujatie nevyberá poplatky ........................... ................1 €/hod.
2. Prenajatie priestoru vo vstupnej hale kultúrneho domu podnikateľským subjektom na občerstvenie počas kultúrneho podujatia ...................... ....... .......12 €/hod.

*Článok 23 Evidencia a inventarizácia majetku*

1. Majetok obce sa eviduje a inventarizuje podľa zákona č.431/2002 Z.z. o účtovníctve v znení neskorších predpisov.
2. V prípade škôl a školských zariadení v zriaďovateľskej pôsobnosti obce inventarizačné komisie vymenuje riaditeľ školy alebo školského zariadenia.
3. V prípade organizácii zriadených alebo založených obcou inventarizačné komisie vymenuje jej štatutárny zástupca.
4. Výsledky hodnotenia stavu majetku obce v rámci vykonanej inventarizácie predkladá obecný úrad obecnému zastupiteľstvu najneskôr do 30.6.

**ŠIESTA ČASŤ SPOLOČNÉ, PRECHODNÉ A ZÁVEREČNÉ USTANOVENIA**

*Článok 24 Spoločné ustanovenia*

Evidencia zmlúv

1. Obec Malé Ozorovce vedie operatívnu evidenciu všetkých uzatvorených zmlúv a dohôd. Každá zmluva musí byť označená poradovým číslom podľa operatívnej evidencie a roku uzatvorenia zmluvy. Číslo zmluvy môže tvoriť viacero alfanumerických znakov, pričom poradie v operatívnej evidencii je uvedené na začiatku.
2. Obec Malé Ozorovce vedie jednotný systém číslovania zmlúv, bližšie podrobnosti upraví interný predpis obce Malé Ozorovce záväzný pre obecný úrad, správcov majetku obce, organizácie obce zriadené alebo založené obcou.

Osobné údaje

1. Obec Malé Ozorovce chráni osobné údaje podľa osobitného predpisu. Je zakázané zverejniť, sprístupniť, spracúvať osobné údaje osôb bez odkazu na príslušný právny predpis, ktorý spracúvanie alebo sprístupňovanie takýchto údajov umožňuje alebo bez predošlého písomného súhlasu dotknutej osoby. Písomný súhlas nemôže byť podmienený napr. vylúčením osoby z konania alebo podobne. Písomný súhlas požadovať nad rámec nevyhnutnej potreby podľa všeobecne záväzných platných právnych predpisov.

Zodpovednosť

1. Za dodržiavanie týchto zásad zodpovedajú konkrétne osoby – štatutárne orgány, zodpovední vedúci zamestnanci, zamestnanci. Konkrétneho nositeľa zodpovednosti za príslušné ustanovenia týchto Zásad definuje menovací (vymenúvací) dekrét, pracovná zmluva, náplň práce (pracovná náplň), dohoda o hmotnej zodpovednosti, pracovný a organizačný poriadok alebo iný vnútorný (interný) predpis.
2. Nedodržanie alebo porušenie týchto Zásad hospodárenia s majetkom obce Malé Ozorovce sa považuje za porušenie povinností a závažné porušenie pracovnej disciplíny.

*Článok 25 Prechodné ustanovenia*

1. Všetky interné predpisy obce, všeobecne záväzné nariadenia sa musia dať do súladu s týmito zásadami hospodárenia do 15.12.2015.
2. Interné predpisy, všeobecne záväzné nariadenia a ostatné vnútorné normy obce nesmú byť v rozpore s týmito zásadami hospodárenia.
3. Rozpočtové a príspevkové organizácie, právnické osoby založené obcou musia vychádzať pri tvorbe svojich interných predpisov z týchto zásad hospodárenia a nesmú byť s nimi v rozpore a musia sa dať do súladu s týmito zásadami do 15.12.2015.

*Článok 26 Záverečné ustanovenia*

1. Zásady boli schválené Obecným zastupiteľstvom Malé Ozorovce dňa ..................... uznesením č............
2. Návrh týchto zásad bol na úradnej tabuli vyvesený od xx.xx.2015 do ...............Schválené zásady boli na úradnej tabuli vyvesené od .......... a účinnosť nadobúdajú najskôr 15-tym dňom od vyvesenia, účinné ...............
3. Dňom účinnosti týchto zásad sa rušia zásady hospodárenia s majetkom obce schválené dňa xx.xx.xxx.
4. Dňom účinnosti týchto zásad sa rušia doteraz platné Všeobecne záväzné nariadenia obce č. x/xxxx o prevodoch vlastníctva majetku a o nájme majetku vo vlastníctve obce Malé Ozorovce schválené dňa xx.xx.xxxx.
5. Dňom účinnosti týchto zásad sa ruší Všeobecne záväzné nariadenie x/xxxx o nájme nebytových priestorov vo vlastníctve obce Malé Ozorovce schválené dňa xx.xx.xxxx.

Príloha č. 1 – čestné vyhlásenie - fyzická osoba

**Č E S T N É V Y H L Á S E N I E (Fyzická osoba)**

Dolupodpísaný (á) ............................................................................................. nar. ........................................, trvale bytom ..................................................... ..........................................................................................................................

**týmto čestne vyhlasujem, že som - nie som osobou** \* nehodiace sa škrtnúť

uvedená v § 9a ods. 6 písm. a) až g) zák. č. 138/1991 Zb. o majetku obcí v znení neskorších predpisov, ktorá je:

* 1. starostom obce
  2. poslancom obecného zastupiteľstva
  3. štatutárnym orgánom alebo členom štatutárneho orgánu právnickej osoby zriadenej alebo založenej obcou
  4. prednostom obecného úradu
  5. zamestnancom obce
  6. hlavným kontrolórom obce
  7. blízkou osobou osôb uvedených v písmenách a) až f) \*

Toto čestné vyhlásenie som vykonal (a) dobrovoľne a s plnou zodpovednosťou pre potreby obce Malé Ozorovce za účelom predloženia mojej žiadosti o prevod vlastníctva z majetku obce/prenechanie majetku do nájmu. \* nehodiace sa škrtnúť Zároveň prehlasujem, že som si vedomý (á) dôsledkov, ktoré by vyplynuli z toho, ak by sa preukázalo, že údaje v tomto čestnom vyhlásení nie sú pravdivé.

V ................................. dňa ...........................

......................................... Podpis

\*Vysvetlivka - § 116 Obč.zákonníka Blízkou osobou je príbuzný v priamom rade, súrodenec a manžel, iné osoby v pomere rodinnom alebo obdobnom sa pokladajú za osoby sebe navzájom blízke, ak by ujmu, ktorú utrpela jedna z nich, druhá dôvodne pociťovala ako vlastnú ujmu.

Príloha č. 2 – čestné vyhlásenie - právnická osoba

**Č E S T N É V Y H L Á S E N I E (Právnická osoba)**

Dolupodpísaný (á) ................................................................................................ nar. ........................................, trvale bytom ........................................................ …........................................................................................................................... ako štatutárny orgán spoločnosti …...................................................................... so sídlom v …....................................................................................................... IČO........................................... DIČ.............................................

týmto čestne vyhlasujem, že zakladateľom, vlastníkom obchodného podielu, štatutárnym orgánom alebo členom štatutárneho orgánu, členom riadiaceho, výkonného alebo dozorného orgánu právnickej osoby, ktorej som konateľom / predsedom predstavenstva \* nehodiace sa škrtnúť

**je osoba - nie je osoba** \* nehodiace sa škrtnúť uvedená v § 9a ods. 6 písm. a) až g) zák. č. 138/1991 Zb. o majetku obcí v znení neskorších predpisov, ktorá je:

* 1. starostom obce
  2. poslancom obecného zastupiteľstva
  3. štatutárnym orgánom alebo členom štatutárneho orgánu právnickej osoby zriadenej alebo založenej obcou
  4. prednostom obecného úradu
  5. zamestnancom obce
  6. hlavným kontrolórom obce
  7. blízkou osobou osôb uvedených v písmenách a) až f) \*

Toto čestné vyhlásenie som vykonal(a) dobrovoľne a s plnou zodpovednosťou pre potreby obce Malé Ozorovce za účelom predloženia mojej žiadosti o prevod vlastníctva z majetku obce/prenechanie majetku do nájmu. \* nehodiace sa škrtnúť Zároveň vyhlasujem, že som si vedomý(á) dôsledkov, ktoré by vyplynuli z toho, ak by sa preukázalo, že údaje v tomto čestnom vyhlásení nie sú pravdivé.

V ................................ dňa ..............................

......................................... Podpis

\*Vysvetlivka - § 116 Obč. zákonníka Blízkou osobou je príbuzný v priamom rade, súrodenec a manžel, iné osoby v pomere rodinnom alebo obdobnom sa pokladajú za osoby sebe navzájom blízke, ak by ujmu, ktorú utrpela jedna z nich, druhá dôvodne pociťovala ako vlastnú ujmu.